recursal/SuperWikiNEXT-32B huggingface dataset:
***The Cost*** er en amerikansk drama-stumfilm fra 1920, regissert av Harley Knoles. Filmen er basert på en roman fra 1904 av David Graham Phillips.

Filmen antas å ha gått tapt.

Handling
--------

Pauline Gardner er en ung kvinne som trosser farens vilje og gifter seg med den unge John Dumont. John har levd et utsvevende liv, men har lovet Pauline å ta seg sammen og bli en bedre mann. Det går ikke lang tid før John bryter løftet sitt, og en sen kveld får Pauline øye på ham sammen med en annen kvinne. Hun bestemmer seg straks for å gå fra ham, og returnerer hjem til foreldrene sine.

Dumont blir deretter sjef for en sammenslutning av ullvarebedrifter som forsøker å skaffe seg kontroll over en delstat på USAs vestkyst. I den samme delstaten er Paulines tidligere beiler Hampton Scarborough kandidat i det forestående guvernør-valget. Dumonts planer i delstaten mislykkes.

Tiden går og Pauline oppdager at Dumont har hatt en affære med bestevenninnen hennes, Leonora Fanshaw, og at Leonoras ektemann som hevn har trukket i tråder på Wall Street slik at Dumont skal gå konkurs. Pauline skyter inn penger og redder Dumont fra det økonomiske nederlaget, men påkjenningen har blitt for mye for ham, og han faller død om. Etter begravelsen drar hun tilbake til Hampton Scarborough, og filmen slutter med at de to gifter seg.

Rolleliste
----------

* Violet Heming som Pauline Gardner
* Edwin Mordant som oberst Gardner
* Jane Jennings som fru Gardner
* Ralph Kellard som John Dumont
* Edward Arnold som Hampden Scarborough
* Clifford Grey som William Fanshaw jr.
* Carlotta Monterey som Leonora Fanshaw
* Aileen Pringle som Olivia
* Warburton Gamble som Mowbray Langdon
* Florence McGuire som Suzanne
* Julia Hurley som bestemor

Referanser
----------

1. ↑  «The Cost». *catalog.afi.com*. American Film Institute. Besøkt 26. februar 2023.
2. ↑  Knoles, Harley; Heming, Violet (1920). «The Cost». Besøkt 19. februar 2023.

Eksterne lenker
---------------

* (en) The Cost (1920 film) – kategori av bilder, video eller lyd på Commons Rediger på Wikidata

* (en) *The Cost* på Internet Movie Database Rediger på Wikidata

* (sv) *The Cost* i Svensk Filmdatabas Rediger på Wikidata

* (en) *The Cost* på AllMovie Rediger på Wikidata

* (en) *The Cost* på American Film Institute Rediger på Wikidata
Lundströmdalen på kartet over SvalbardLundströmdalenLundströmdalenLundströmdalen på kartet over Svalbard
**Lundströmdalen** er en 10 km lang og rundt 2 km bred dal på midtre Spitsbergen, på grensa mellom Nordenskiöld Land og Sabine Land. Dalen er en u-dal, og i den flate dalbunnen renner den forgreinete Lundströmelva. Dalen går i retning nord-sør mellom Oppdalen og øvre del av Reindalen i nord og Kjellströmdalen i sør. Over de bratte dalsidene ligger topper på over 800 moh. 

Elva er oppkalt etter den svenske botanikeren Axel Nicolaus Lundström (1847–1905), professor ved Uppsala universitet og deltaker på den svenska ekspedisjonen til Jenisej i 1875, under Nordenskiölds ledelse.

Referanser
----------

1. ↑  Lundströmelva *Stadnamn i norske polarområde*, Norsk polarinstitutt. Besøkt 9. mars 2013
2. ↑  Lundströmdalen *Stadnamn i norske polarområde*, Norsk polarinstitutt. Besøkt 9. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
***What Will People Say?*** er en amerikansk stumfilm fra 1916, regissert av Alice Guy.

Handling
--------

Persis Cabot, datter av en multi-millionær møter en ung offiser, Harvey Forbes, som kommer hjem fra Filippinene -og de blir raskt forelsket. Men på grunn av farens økonomiske problemer, føler Persis at det er helt umulig for henne å gifte seg med Harvey Forbes.

Persis inngår i stedet et ekteskap med Willie Enslee, hvis enorme formue gjør det mulig for henne å gjeninnsette farens økonomi og gi henne all den luksusen hun har blitt godt vant til. Men ekteskapet deres blir snart en fiasko. Hun begynner å møte Forbes igjen, men ektemannen hennes oppdager dette og anklager Persis for utroskap.

Skuespillere
------------

* Olga Petrova som Persis Cabot.
* Fritz De Lint som Harvey Forbes.
* Fraunie Fraunholz som Willie Enslee.
* Jean Thomas som Zoe Potter.
* Charles Dungan som Senator Tate.
* Zadee Burbank som Mrs. Neff.
* Marilyn Reid som Alice Neff
* Elenore Sutter som Michette.
* William A. Morse som Murray Ten Eycke.
* John Dudley som James Cabot.

Referanser
----------

1. ↑  WHAT WILL PEOPLE SAY?

Eksterne lenker
---------------

* (en) *What Will People Say?* på Internet Movie Database Rediger på Wikidata
**Reiji Okazaki** (japansk: 岡崎 令治, *Okazaki Reiji,* født 8. oktober 1930 i Shiratori [som nå er del av Hiroshimas bydel Naka-ku], død 1. august 1975) var en japansk molekylærbiolog som sammen med kona Tsuneko oppdaget Okazaki-fragmentet. Dette var et viktig bidrag til forståelsen av replikasjonsmekanismen for DNAet (deoksyribonukleinsyren).

Liv og virke
------------

Sterkt forenklet skjema av DNA-replikasjon.  
a: Matrisestrenger, b: ledende tråd, c: følgende tråd, d: replikasjonsgaffel, e: *primer*, f: Okazaki-fragment.
Okazaki fullførte sine studier i 1953 ved Universitetet i Nagoya. Der traff han Tsuneko som han giftet seg med i mai 1956. I 1960 fikk han og ektefellen Fulbright-stipend til studier ved University of Washington, og de fortsatte senere ved Stanford University. Fra 1963 var han professor ved Universitetet i Nagoya i Japan. Han døde av leukemi, muligens forårsaket av stråling han ble utsatt for da han oppholdt seg i Nagasaki da byen ble utsatt for atombombeangrep i 1945.

Oppdagelsen av Okazaki-fragmentet fant sted i 1968 ved hjelp av bruken av radioaktive nukleotider i et kort tidsrom av replikasjonen.[] Deretter ble trådene atskilt, og det lot seg gjøre ved å markere de nye trådene isolert. Det kunne da observeres at det var oppstått én lang tråd, og mange mindre (ca. 1.000 nukleotider lange).[] Dermed var det bevist at den ene tråden fra replikasjonsgaffelen ble gjort komplett direkte, mens den andre tråden ble komplettert på en annen måte – med mindre stykker, og dette betinget av retningsorienteringen av de involverte enzymer.[] Først helt til sist ble stykkene fuget sammen ved en ligase til én gjennomgående tråd.[] Man skiller mellom en kontinuerlig (ledende) og en diskontinuerlig tråd.

Okazaki mottok i 1970 Asahi-prisen.

Litteratur
----------

* R. Okazaki, T. Okazaki, K. Sakabe, K. Sugimoto, A. Sugino. *Mechanism of DNA chain growth. I. Possible discontinuity and unusual secondary structure of newly synthesized chains*. s. 598–605. CS1-vedlikehold: Flere navn: forfatterliste (link)
* K Sugimoto, T Okazaki, R Okazaki. *Mechanism of DNA chain growth, II. Accumulation of newly synthesized short chains in E. coli infected with ligase-defective T4 phages*. s. 1356–1362. CS1-vedlikehold: Flere navn: forfatterliste (link)
* Kazunori Sugimoto, Tuneko Okazaki, Yasuo Imae, Reiji Okazaki. *Mechanism of Dna Chain Growth, Iii. Equal Annealing of T4 Nascent Short Dna Chains with the Separated Complementary Strands of the Phage Dna*. s. 1343–1350. CS1-vedlikehold: Flere navn: forfatterliste (link)
* Tuneko Okazaki, Reiji Okazaki. *Mechanism of Dna Chain Growth, Iv. Direction of Synthesis of T4 Short Dna Chains as Revealed by Exonucleolytic Degradation*. s. 1242–1248.

Referanser
----------

1. ↑  Arthur Kornberg. *For the Love of Enzymes: The Odyssey of a Biochemist*. Cambridge: Harvard University Press. s. 223.

|  |  |
| --- | --- |
| Oppslagsverk/autoritetsdata | Prabook **·** VIAF **·** CiNii
 |
***The Country Cousin*** er en amerikansk stumfilm fra 1919, regissert av Alan Crosland.

Handling
--------

Nancy Price, som driver sin egen gård i Ohio, reiser sammen med kusinen Eleanor Howitt til New York etter at sistnevnte har arvet en større formue. Eleanor blir snart overtalt av faren sin til å flytte sammen med ham og hans andre kone Maude. Men Nancy blir snart dårlig behandlet av Maude, og oppdager at de oppmuntrer Eleanor til å bruke penger på smykker og kostbare klær til hele familien.

Samtidig blir George Tewksbury Reynolds III, en bekjent av familien, interessert i Nancy. Men Eleanor blir snart overbevist om å reise hjem, og hun gjenopptar en romanse med sin tidligere kjøreste i hjem-byen: Sammy Wilson. Reynolds reiser også til Ohio for å lære hvordan han kan begynne som bonde, og i håp om å komme nærmere Nancy.

Skuespillere
------------

* Elaine Hammerstein som Nancy Price
* Margaret Seddon som Mrs. Howitt
* Lumsden Hare som Archie Gore
* Genevieve Tobin som Eleanor Howitt
* Reginald Sheffield som Sammy Wilson
* Walter McGrail som George Tewksbury Reynolds III
* Bigelow Cooper som Mr. Howitt
* Helen Montrose som Maude Howitt
* Gilbert Rooney som Cyril Kinney

Referanser
----------

1. ↑  THE COUNTRY COUSIN
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Country Cousin* på Internet Movie Database Rediger på Wikidata

* (en) *The Country Cousin* på American Film Institute Rediger på Wikidata
**Lundvedblomsterflue** (*Xylota tarda*) er en middelsstor flue som tilhører familien blomsterfluene. Den er utbredt over nesten hele Norge.

Utseende
--------

En middelsstor (9-13 mm), slank blomsterflue, ganske korthåret, kroppen svart bortsett fra bakkroppens andre og tredje ledd som er oransjerøde. Den kjennes fra lignende arter på bakbeinas farge: lårene helt svarte, leggene hvite i den innerste tredjedelen, svarte i de ytterste to tredjedelene, føttene gulhvite bortsett fra det ytterste leddet som er svart. De ligner sterkt på vanlig vedblomsterflue (*Xylota segnis*) men skiller seg fra denne ved de hvite bakføttene. Ansiktet er litt uthulet under antennene, som er mørke med det tredje leddet nesten sirkelrundt. Thorax er tydelig lengre enn bred, ikke påfallende hårete. Bakkroppen er parallellsidig, det første, fjerde og femte leddet er svarte, det andre og tredje leddet nesten helt oransjerøde (ikke skarpt røde). Beina er svarte og gulhvite, baklårene noe fortykket. Vingene er glassklare med brunt vingemerke.

Levevis
-------

Larvene lever i fuktig, råtnende ved, men er trolig mer kresen enn den lignende arten *Xylota segnis*. De voksne fluene liker å sitte på blader og sole seg, men besøker også blomster. Flygetiden varer fra mai til oktober.

Utbredelse
----------

Arten er utbredt over det meste av den palearktiske sone, og går helt øst til Stillehavet. I Norge er den utbredt over hele landet bortsett fra Nord-Troms og Finnmark.

Systematisk inndeling
---------------------

**Treliste**
* **Fluer** (Brachycera)
	+ **Muscomorpha**
		- **høyerestående fluer** [Cyclorrhapha)
			* **Aschiza**
				+ familien **blomsterfluer** (Syrphidae)'
					- underfamilien Eristalinae
						* gruppen Xylotini
							+ slekt *Xylota* Meigen, 1822
								- lundvedblomsterflue, *Xylota tarda* Meigen, 1822

Litteratur
----------

* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.* Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

Eksterne lenker
---------------

* (en) *lundvedblomsterflue* i Encyclopedia of Life Rediger på Wikidata

* (en) *lundvedblomsterflue* i Global Biodiversity Information Facility Rediger på Wikidata

* (no) *lundvedblomsterflue* hos Artsdatabanken Rediger på Wikidata

* (sv) *lundvedblomsterflue* hos Dyntaxa Rediger på Wikidata

* (en) *lundvedblomsterflue* hos Fauna Europaea Rediger på Wikidata

* (en) *lundvedblomsterflue* hos NCBI Rediger på Wikidata

* (en) *Kategori:Xylota tarda* – bilder, video eller lyd på Wikimedia Commons Rediger på Wikidata
**Reidun Tordhol** (født 1. juni 1931 i Østre Gausdal i Oppland) er en norsk kunstner utdannet ved Statens håndverks- og kunstindustriskole og Statens kunstakademi i Oslo.

Tordhol debuterte i 1964 på Kunstnerforbundet i Oslo og har blant annet hatt en rekke separatutstillinger på Galleri Dobloug i St. Olavsgate i Oslo.

Tordhol har vært bosatt på Lillehammer siden 1981 og er kjent for sine landskapsmalerier utført i akvarell. Utenom dette er hun meget godt kjent for sine stilleben i olje og akryl. Hun har også god erfaring med bokillustrasjoner.

Referanser
----------

1. ↑   Norsk kunstnerleksikon, Norsk kunstnerleksikon ID Reidun\_Tordhol, besøkt 9. oktober 2017[Hentet fra Wikidata]
2. ↑   KulturNav, KulturNav-ID a474cc1f-5663-4579-98f0-6ce43c455635, besøkt 9. oktober 2017[Hentet fra Wikidata]
3. ↑  90 års omtale i Aftenposten 1. juni 2021

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** LCCN **·** ISNI **·** KulturNav
 |
***The Country Gentleman*** (1852–1955) var et amerikansk, ukentlig landbruksmagasin grunnlagt i 1853 i Albany, New York, av Luther Tucker. Et prøvenummer ble utgitt 4. november 1952. Prøvenummeret viste hvilke fem seksjoner magasinet skulle ha: om gården, hagen og drivhuset, ildstedet, nyheter og produkter på markedet. Den 6. januar 1853 ble magasinet lansert. 

Allerede i 1858 utkom magasinet i 250 000 eksemplarer. Etter noen magre år steg opplaget igjen etter første verdenskrig og nådde i 1925 et opplag på 800 000 eksemplarer. I 1955 var opplaget nådd 2 870 380 eksemplarer. Samme år ble det solgt slått sammen med *Farm Journal* til *Farm Journal-Country Gentleman.*

* Tittelbladet fra 6. januar 1853.Tittelbladet fra 6. januar 1853.
* Valgdagen i 1922, den første med kvinnelig stemmerett.Valgdagen i 1922, den første med kvinnelig stemmerett.
* Forside 23. desember 1922.Forside 23. desember 1922.

Referanser
----------

1. ↑  Mott, Frank Luther (2002). *A History of American Magazines, 1850-1865* **(engelsk)**. Harvard University Press. s. 432. ISBN 978-0-674-39551-0.
2. ↑  «The Press: Room with a View». *Time* **(engelsk)**. 20. juni 1955. ISSN 0040-781X. Besøkt 4. februar 2021.
**Reidun Kjelling Nybø** (født 17. desember 1969) er en norsk journalist. Hun er fra 2022 generalsekretær i Norsk Redaktørforening.

Hun tok journalistutdanning ved Høgskolen i Bodø, og var ferdig i 1993. Hun har også utdanning innen samfunnskunnskap og mediekunnskap samt videreutdanning i undersøkende journalistikk. 

Hun begynte i *Nordlandsposten* i 1992, og jobbet der fram til 1999, da hun begynte å jobbe hos konkurrenten *Nordlands Framtid*. Der ble hun til avisene ble sammenslått i 2002. Reidun Kjelling Nybø var tillitsvalgt for journalistene i Nordlands Framtid da de to Bodø-avisene ble fusjonert i 2002.

Reidun Kjelling Nybø ga i 2007 ut boken *Fra tabu til tema* om selvmord i mediene.

Hun satt i styret for Norsk Redaktørforening fra 2007-2013. Fra september 2013 har hun vært assisterende generalsekretær i Norsk Redaktørforening og ble i januar 2022 valgt til generalsekretær i organisasjonen. Hun har også vært styreleder for Institutt for Journalistikk siden 2012.

Referanser
----------

1. ↑  Aarli-Grøndalen, Roger (13. januar 2022). «Reidun K. Nybø er ansatt som ny generalsekretær i Norsk Redaktørforening». *journalisten.no*. Besøkt 13. januar 2022.
2. ↑  Norsk Redaktørforening. «Styre og sekretariat». Besøkt 4. januar 2017.
**Chapel Royal** («Det kongelige kapell») er en avdeling innenfor det kongelige hushold i Storbritannia. Det består av en gruppe prester og sangere som har ansvar for monarkens åndelige velferd. Gjennom århundrene har begrepet også blitt assosiert med visse fysiske kapeller. De viktigste av disse i nyere tid er Chapel Royal og Queen's Chapel i St. James's Palace i London. Slike kapeller er utenfor Den engelske kirkes bispedømmers kontroll, og kalles *Royal Peculiars*. 

Organisatorisk tilhører Chapel Royal monarkens Ecclesiastical Household, og kalles formelt Free Chapel of the Household. Det er to avdelinger innen Chapel Royal, en for Skottland og en for England, ettersom monarken er medlem av Den engelske kirke når hun befinner seg i England, og av Den skotske kirke når hun er i Skottland.

Historie
--------

Chapel Royal oppstod som en distinkt avdeling av det kongelige hushold mot slutten av det 13. århundre. Det var først ingen spesielle base for prestene, som reiste sammen med monarken slik resten av hoffet gjorde, og feiret messe og andre gudstjenster der monarken til enhver tid befant seg. Tittelen Dekanus av Chapel Royal går tilbake til 1312, og har siden 1748 alltid vært besatt av biskopen av London. En sub-dekanus har det daglige ansvar; han er også huskapellan ved Buckingham Palace. I sin nåværende form ble Chapel Royal formelt opprettet i 1483. 

|  |  |
| --- | --- |
| Oppslagsverk/autoritetsdata | Encyclopædia Britannica
 |
***The Cowboy and the Lady*** er en amerikansk stumfilm fra 1915, regissert av Edwin Carewe.

Handling
--------

Margaret Primrose får ikke lov av faren til å møte Ted North, som elsker henne. Men faren tvinger Margaret til å gifte seg med Weston, en opprørt ung millionær. Ted velger å reise sin vei etter å ha hørt om dette giftermålet. Men Weston forsømmer Margaret, og fortsetter å drikke. Syv år senere flytter Weston-familien vestover. Ted har i mellomtiden adoptert den lille datteren til en mann som ble lynsjet av Teds cowboyer.

Men Weston fortsetter å drikke alt for mye, og begynner å interessere seg for Molly. Når Mollys kjæreste får vite at Molly og Weston planlegger å stikke av sammen, dreper han Weston. Etter at Ted blir dømt for drapet, basert på omstendighetene, blir Molly bortført av Jim.

Skuespillere
------------

* Seth Miller Kent som Ted North
* Helen Case
* Gertrude Short
* Fred Hornby
* Bert Hadley
* William Ryno
* Edith Stevens

Referanser
----------

1. ↑  The Cowboy and the Lady
2. ↑  THE COWBOY AND THE LADY

Eksterne lenker
---------------

* (en) *The Cowboy and the Lady* på Internet Movie Database Rediger på Wikidata

* (en) *The Cowboy and the Lady* på American Film Institute Rediger på Wikidata

* (en) *The Cowboy and the Lady* på Silent Era Rediger på Wikidata
En boks med Durex Fetherlite Kondomer
**Durex** er varemerkebeskyttet navn på en rekke kondomer laget av Storbritannia-baserte multinasjonale SSL International.

Durex er et merke av kondomer og personlige smøremidler som eies av Reckitt Benckiser. Kondomene ble først laget i Paris i 1908 før de ble kjøpt ut av det nå nedlagte britiske selskapet Colman's. Den ble deretter utviklet i London under tilsyn av London Rubber Company og British Latex Products Ltd, hvor den ble produsert mellom 1932 og 1994. London Rubber Company ble dannet i 1915, og merkenavnet Durex ("Durability, reliability, and excellence") ble lansert i 1929, selv om London Rubber ikke begynte å produsere kondomer av eget merke før i 1932, i samarbeid med en gummiteknologistudent fra Polen ved navn Lucian Landau. Den første boken om The London Rubber Company og historien til Durex-kondomer, skrevet av Jessica Borge, ble utgitt i september 2020 av McGill-Queen's University Press. Navnet, som London-Rubber Company varemerkebeskyttet i 1929, er et Teleskopord av "**Du**rability, **R**eliability, and **Ex**cellence", men noen personer misforsto det med å være "**Dur**able Lat**ex**".

Se også
-------

* Femidom
* Prevensjon

Eksterne lenker
---------------

* (en) Offisielt nettsted Rediger på Wikidata

* (en) Durex – kategori av bilder, video eller lyd på Commons Rediger på Wikidata
Salem konferansesenter i Bergen
**Salem misjonskirke NLM Bergen** er en luthersk menighet i Bergen. Menigheten tilhører Norsk Luthersk Misjonssamband, og holder til i Salem Konferansesenter i Bergen sentrum. Menigheten ble dannet i 1890, men fikk først sitt eget lokale i 1924. Menigheten het opprinnelig Bergen Fellesforening, men endret dette i 2017 til dagens navn. Menigheten har gudstjenester lørdager kl 19.30 for unge voksne og studenter, og søndager kl. 11.00. I tillegg drives tenåringsarbeidet, Tenfest, på fredager. 

Nåværende Pastor er Christian Lilleheim. 

Menigheten driver Salem Åpen barnehage, og har også et eget Nærmiljøsenter og Frivilligsentral som holder norskkurs, driver besøkstjeneste, gir leksehjelp og arrangerer datakurs for eldre.

Salem Konferansesenter
----------------------

Salem Konferansesenter drifter menighetens bygg og driver utleie på det kommersielle markedet.

Eksterne lenker
---------------

* Salem Misjonsforsamling
* Norsk Luthers Misjonssamband

  


|  |  |
| --- | --- |
| Oppslagsverk/autoritetsdata | Bergen byleksikon
 |
**Hassan Ali Khaire** (somali: *Xasan Cali Khayre*; også stavet **Khayre**, født 15. april 1968 i Somalia) er en somalisk politiker. Han ble i 2017 utnevnt til Somalias statsminister, men ble tvunget til å avgå i 2020.

Tidlig liv
----------

Khaire kom til Vestre Slidre som flyktning i slutten av 1980-årene. Han hadde i 2017 både somalisk og norsk statsborgerskap.

Hassan Ali Khaire tilhører i likhet med den forrige presidenten Hassan Sheikh Mohamud hawiye-klanen, men er fra underklanen murosade; president Mohamed Adullahi Mohamed – som utnevnte Khaire – tilhører darod-klanen, men Hassan Khaire er giftet inn i familien til den nye presidenten.

Karriere
--------

Hassan Ali Khaire var leder av Norsk somalisk råd (NRC) fra 2000 til 2002. I 2006 ble han Flyktninghjelpens ansvarlige for Somalia. Han var fra 2011 til 2014 organisasjonens regionaldirektør for Afrikas horn.

Han har i tillegg hatt en lederrolle i det britiske selskapet Soma Oil and Gas. I 2012 var han med i en bilkortesje som på den somalisk-kenyanske grensen ble angrepet av væpnede opprørere.

Flyktninghjelpen inkludert Hassan Khaire som hadde fungert som regionansvarlig, ble anklaget for grov uansvarlighet blant annet fordi de valgte å ikke ha væpnede vakter, og tapte en erstatningssak i norsk rett. Han har også vært anklaget for korrupsjon gjennom sitt tidligere arbeid i Somaoil, men anklagen ble frafalt på grunn av mangel på bevis, selv om det fortsatt var grunn til mistanke. FNs monitorgruppe anklaget Khaire for samarbeid med Shabaab, men dette ble senere dementert av gruppen etter trussel om injuriesak fra Khaires advokater.

Khaire ble 23. februar 2017 av landets president, Mohamed Abdullahi Mohamed, selv amerikansk statsborger, utnevnt som statsminister i Somalia. Forslaget må godkjennes av landets nasjonalforsamling.

Han ble bekreftet som statsminister av parlamentet den 1. mars 2017. Han avgikk som følge av et mistillitsvotum i juli 2020.

Referanser
----------

1. ↑
2. 1 2  Aase, Kari Aarstad; Braaten, Magnus (23. februar 2017). «Norske Hassan ny statsminister i Somalia». Verdens Gang. Verdens Gang. Besøkt 25. februar 2017.
3. 1 2 3 4  Guled, Abdi (23. februar 2017). «Somalia's new president appoints prime minister» **(engelsk)**. ABC News. Associated Press. Besøkt 25. februar 2017.
4. 1 2  Wernersen, Camilla; Carlsen, Helge (23. februar 2017). «Norsk-somalier blir statsminister i Somalia». NRK. NRK. Besøkt 25. februar 2017.
5. ↑  
Sætran, Frode (24. februar 2017). «Nordmann ny statsminister i Somalia». Aftenposten. Aftenposten. Besøkt 25. februar 2017.
6. ↑  Guled, Abdi (23. februar 2017). «Somali president Farmajo appoints Khayre as new prime minister» **(engelsk)**. Press TV. Press TV. Besøkt 25. februar 2017.
7. ↑

|  |  |
| --- | --- |
| Oppslagsverk/autoritetsdata | Store norske leksikon
 |
**Annette Wilhelmine «Minna» Wetlesen** (født 18. januar 1821 i Drammen, død 14. mars 1891 i Asker) var en norsk husholdningslærer. Hun var en foregangskvinne for bondekvinnenes utdannelse.

Privatliv
---------

Minna ble født i Drammen til den danskfødte marineoffiseren og skipsføreren Ludvig Wilhelm Bülow (1790–1834) og Annette von Bülow. De bodde i Drammen inntil hennes far døde, da valgte moren å flytte tilbake til København. De hadde en stram økonomi slik at Minna også måtte hjelpe til. Hun laget kunsthåndarbeid som ble solgt.

Minna ville tilbake til Norge og tok sjansen da hun fikk mulighet til en guvernantepost. I Norge traff hun landbruksskolelærer Frederik Wetlesen (17.9.1815–10.5.1890) som kom fra Abildsø gård. De giftet seg 22. mars 1845.

Landbrukskolen
--------------

Fredrik og broren Niels underviste på landbrukskolen som deres far, Jørgen von Zenthen Wetlesen (1787–1864), hadde opprettet. 1847 overtok Fredrik og Niels ansvaret for skolen og Minna hjalp til med å drive skolen. I 1864 overtok det offentlige landbrukskolen og flyttet denne til Ullensaker.

Husmorskolen
------------

17. mars 1865 startet Minna og Frederik *Husgjerningsskole for unge Piger hovedsagelig af Bondestanden*. Dette var Europas første husmorskole. Skolen lå på Abildsø, og i 2001 ble det satt opp en byste av henne på Abildsø skole.

Referanser
----------

1. 1 2   oppført som eg. Annette Wilhelmine Wetlesen, nbl.snl.no[Hentet fra Wikidata]

Eksterne lenker
---------------

* Minna Wetlesen i Store norske leksikon
* Minna Wetlesen i Norsk biografisk leksikon
* Minna Wetlesen - en foregangskvinne i Nasjonalbiblioteket

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** Geni **·** VIAF **·** SUDOC
 |
**GMC Syclone** er en sportsversjon av GMC Sonoma pickup. Den ble produsert i 1991. Syclone har samme egenskapene som 1991 og 1992 GMC Typhoon SUV. En annen bil som er i slekt er GMC Sonoma GT, den går riktignok dårligere, men blir sett på som lillebror.

Overalt hvor den dukket opp var Syclone den raskeste originale pickupen. Syclone var den raskeste pickupen i verden[]. Selv om den er gammel i dag er den faktisk fortsatt raskest fra 0-100. Grunnen til dette er hovedsakelig at den har 4x4, noe Dodge Ram SRT 10 og Ford Lightning SVT ikke har. Bilblader sammenlignet akselerasjonen til Syclone med mange sportsbiler, inkludert Corvette.
Car and Driver magazine sa at Syclone var en Ferrari med en turbomatet 6-sylindret motor med 4-hjulstrekk og ABS-bremser på alle 4 hjulene.

Både Syclone og Typhoon (SyTy) har en Mitsubishi TD06-17C turbo, og en Garrett Intercooler montert på en 4,3L LB4 V6 motor. Alle SyTy-er hadde en firetrinns automatgirkasse.

Kilder
------

* HowStuffWorks: 1991-1992 GMC Syclone Besøkt 23. mars 2015
**Ellen Kjellberg** (født 10. januar 1948) er en tidligere ballettdanser. Hun var en av de fremste danserne ved Den Norske Opera fra slutten av 1960-årene.

Hun studerte med Gerd Kjølaas og har danset en rekke tittelroller, blant annet i *Romeo og Julie*, *Askepott*, *Tornerose*, *Giselle*, *Sylvia*, *Haugtussa* og Clara i *Nøtteknekkeren*. Hun var den første norske danseren som danset dobbeltrollen Odette/Odile i *Svanesjøen*. Så sent som i 2005 danset hun i det ambisiøse samtidsverket *Memento mori* koreografert av Sølvi Edvardsen. Det står statuer av henne både på Rikshospitalet og Den Norske Opera. 

I 1974 var hun en av seks dansere i *Six Stars of the Ballet* som turnerte i USA. Ellen Kjellberg danset også i Nøtteknekkeren ved Operaen i Zürich, og hun har hatt opptredener i Torino. 

Fra 1981 var hun høgskolelektor i dans ved Statens balletthøgskole og fra 2005 var hun førsteamanuensis ved Fakultet for scenekunst ved KhiO. I 2007 ble hun Norges tredje professor i dans da hun fikk opprykk til denne stillingen i klassisk ballett ved Kunsthøgskolen i Oslo.[]

Hennes far var museumsdirektør Reidar Kjellberg (1904–78). Med fiolinisten Stig Nilsson fikk hun fiolinisten Anders Nilsson.

Priser
------

* Dansekritikerprisen 1978
* Kunstprisen 1980
* Danseinformasjonens Ærespris for 2008

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]
2. ↑   nbl.snl.no[Hentet fra Wikidata]
3. ↑  artikkel i Store norske leksikon
4. ↑  «Kjellberg professor i ballett». scenekunst.no. Arkivert fra originalen 2. april 2015. Besøkt 31. mars 2015.

Eksterne lenker
---------------

* 

* (no) Publikasjoner av Ellen Kjellberg i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** CRIStin
 |
| Medaljeoversikt |
| --- |
| Konkurrerte for FinlandFinland Finland |
| Friidrett: |
| Friidrett Nordisk juniormesterskap i friidrett |
| Gull | Kristiansand 2019 |  Spydkast |

**Minna Hollanti** (født 6. februar 2001) er en finsk friidrettsutøver, som konkurrerer i spydkast.

Idrettsresultater
-----------------

Hollanti kom på fjerdeplass i J16-klassen under det finske ungdomsmesterskapet i 2017. Hun kom på niendeplass under U18-EM i friidrett 2018, og på ellevteplass under Sommer-EYOF 2019.

I 2019 deltok hun i U20-EM i friidrett, men fikk 17. beste resultat i kvalifiseringen, og nådde dermed ikke finalerunden. Under det finske mesterskapet i friidrett i august 2019 kom hun på 12.-plass i kvalifiseringen. Hun vant spydkast under Nordisk juniormesterskap i friidrett 2019, og kom på andreplass i det finske juniormesterskapet.

Referanser
----------

1. 1 2  World Athletics - *Minna Hollanti - Results*, besøkt 7. juli 2020.

Eksterne lenker
---------------

* (en) Minna Hollanti – World Athletics Rediger på Wikidata
**GLR-parser** er en forkortelse for **Generalized LR**, hvor *L* står for *left-to-right* (venstre-til-høyre og *r* står for *rightmost*. Det er en utvidelse av en LR-parser for å håndtere en ikke-deterministisk og tvetydig grammatikk. Det teoretiske grunnlaget for den ble gitt i 1974 i en avhandling av Bernard Lang, sammen med andre generelle kontekstfrie parsere slik som GLL. Avhandlingen beskriver en systematisk måte å lage slike algoritmer på, og uniforme resultater angående korrekthetsbevis, kompleksiteten med hensyn til grammatikkens klasser og optimaliseringsteknikker. Den første implementasjon av GLR ble beskrevet i 1984 av Masaru Tomita, og ble også kalt en **parallell parser**. Tomita presenterte fem stadier, selv om det andre stadium i praksis er anerkjent som GLR-parseren.

Algoritmen har utviklet seg fra sin originale form, men prinsippene har forblitt uendret. Som vist i en publikasjon fra 1971, var Lang primært interessert i en enklere og mer fleksibel parser for utvidbare programmeringsspråk. Tomita's målsetning var å parse naturlige språk gjennomgående og effektivt. Alminnelige LR-parsere kan ikke håndtere den ikke-deterministiske og tvetydige natur hos naturlige språk, noe som GLR-parseren kan.

Referanser
----------

1. ↑  Lang, Bernard (1974). Loeckx, J. red. «Deterministic techniques for efficient non-deterministic parsers». *Automata, Languages and Programming, 2nd Colloquium*. Lecture Notes in Computer Science. Saarbrücken: Springer. 14: 255–269. doi:10.1007/3-540-06841-4\_65.
2. ↑  Masaru Tomita. Efficient parsing for natural language. Kluwer Academic Publishers, Boston, 1986.
3. ↑  Lang, Bernard (desember 1971). «Parallel non-deterministic bottom-up parsing». *ACM SIGPLAN Notices*. Proceedings of the international symposium on Extensible languages. 6 (12): 56–57. doi:10.1145/942582.807982.
**Minnan** eller **Min nan**, eller **sørlig min** (forenklet kinesisk: 闽南语, tradisjonell kinesisk: 閩南語, pinyin: *Mǐnnányǔ*, POJ: *Bân-lâm-gú*) er den største grupperingen innen de kinesiske min. De tales primært i provinsen Fujian i Kina, men også i noen nærliggende provinser, på Taiwan og blant utenlandskinesere, især i Sørøstasia.

De viktigste minnanspråkene er *hokkien (Quanzhou–Zhangzhou)*, *taiwansk*, *teochew* og *hainanesisk*. 

Minnan-dialekter: Quanzhou–Zhangzhou (hokkien; mørkegrønt), teochew (skittengrønt) og hainanesisk (oker)

Geografisk fordeling
--------------------

Minnanspråkene tales i Fastlands-Kina først og fremst i de sørlige deler av provinsen Fujian, dessuten i to deler av provinsen Zhejiang (på Zhoushanøyene nord for Ningbo og i en del av byprefekturet Wenzhou), i to deler av provinsen Guangdong (den østlige del som grenser mot Fujian, og i varianten Qiong-Wen på Leizhouhalvøya lengst vest i provinsen), og på øyprovinsen Hainan.

På Taiwan kalles språket gjerne hoklo (etter en folkegruppe med hjemstavn i det sørlige Fujian), og det språket tar opp i seg elementer fra flere av fastlandets minnanspråk.

Fra Fujian emigrerte minnan-talende til mange oversjøiske områder, i tillegg til Taiwan. Det er utbredt i Indonesia, Malaysia og Singapore, og kalles der gjerne *hokkien*, *hokkienesisk* eller *fukien*. Et annet minnan-språk, teochew, med hjemstavn i Chaoshanregionen i Guangdong. Minnan dominerer blant kineserne på Filippinene – det anslås at 98,5 prosent av alle kinesisktalende på Filippinene taler hokkien. Disse språkbrukerne på Filippinene kaller gjerne språket sitt for *lan-nang* eller *Lán-lâng-oē* («vårt folks språk»).

Skrift
------

Minnan skrives av kinesere med kinesisk skrift, men med tillegg av noen tegn som ikke trenges i mandarin, men som gjerne også benyttes i kantonesisk.

Minnan kan også romaniseres, altså skrives med latinske bokstaver. Det dominerende romaniseringssystemet kalles Pe̍h-oē-jī (POJ), og ble utviklet av presbyterianske misjonærer på Taiwan. Det finnes også blandingssystemer som kombinerer kinesiske tegn og latinske bokstaver.

Tidlige skrifter på minnan stammer fra 1500-tallet. Et eksempel er «Doctrina Christiana en letra y lengua china», antagelig skrevet i 1587 av spanske dominikanere på Filippinene. Et annet eksempel er 荔鏡記 («Lichispeilets romanse») fra 1566, som muligens er den eldste bevarte minnan-tekst.

Eksterne lenker
---------------

* Min Nan på ethnologue.com
* 台語-華語線頂辭典, Taiwanese-Mandarin on-line dictionary
* 臺灣本土語言互譯及語音合成系統, Taiwanese-Hakka-Mandarin on-line conversion

Litteratur
----------

* Li Rong (李荣): *现代汉语方言大词典: 厦门方言词典* (*Store ordbok for de moderne kinesiske dialekter. Ordbok for Xiamen-dialekten*). Jiangsu jiaoyu chubanshe, Nanjing 1999
* Li Rulong (李如龙): *闽南方言语法研究* (*Studier av Min Nan-dialektenes grammatikk*). Fujian Renmin Chubanshe, Fuzhou 2007. ISBN 9787211054237
* Nicholas Bodman: *Spoken Amoy Hokkien.* Government of Federation of Malaya, Kuala Lumpur 1955-1958
* Yuan Jiahua (袁家骅): *汉语方言概要* (*Kort riss av de kinesiske dialekter*). Wenzi gaige chubanshe, Beijing, 1960

|  |  |
| --- | --- |
| Oppslagsverk/autoritetsdata | Encyclopædia Britannica **·** NDL
 |
**Ugandabanen** er en jernbanestrekning som forbinder Kampala i Uganda med Mombasa ved Indiahavet i Kenya.

Det er persontrafikk på strekningen mellom Mombasa og Nairobi i Kenya, mellom Nairobi og Kisumu er persontrafikk planlagt. Det går lokaltrafikk mellom Kikuyu og Stony Athy. Mellom Nakuru og Kampala i Uganda drives det bare godstrafikk.

Byggingen av banen
------------------

Fra anleggsarbeidene 1896.
Strekningen ble bygd hovedsakelig mellom 1896 og 1901 i flere etapper av arbeidere som ble hentet fra de britiske koloniene i India til Britisk Øst-Afrika. Flere byer oppsto på grunn av jernbaneanlegget, blant andre Eldoret, og Nairobi som var nådd 1899. 1901 var jernbanen ferdig til Kisumu ved Victoriasjøen, derfra var det båtforbindelse i jernbaneselskapets eie til de ugandiske havnene ved nordbredden. 1923 startet anlegget av strekningen videre fra Nakuru mot Uganda. 1926 hadde den nådd grensen, og 1930 Kampala. Den hvite Nil ble krysset med en jernbaneferge, denne ble erstattet av en bru året etter slik at den gjennomgående strekningen kunne tas i bruk 14. januar 1931.

Det er anslått at 2 500 arbeidere omkom under byggingen som følge av det harde arbeidet og tropesykdommer. Flere ti-talls arbeidere ble også drept av ville løver.

Under opptøyene etter valget i Kenya 2007 ble deler av strekningen mellom Kenya og Uganda ødelagt.

Linjekart
---------

Toget fra Nairobi til Mombasa.

|  |
| --- |
| Tegnforklaring |
|  |
|  |  | Kampala  |
|  |  | Port Bell  |
|  |  | Den hvite Nil  |
|  |  | fra Gulu (1928) |
|  |  | Tororo  |
|  |  | ↑Uganda ↓Kenya  |
|  | 323,3 | Bungoma  |
|  | 290,9 | Webuye  |
|  | 216,7 | Kisumu/Kisumu havn (1901/1904) |
|  |  |  |
|  |  | til Butere (1932) |
|  |  | fra Kitale (1925-1975) |
|  | 203,7 | Eldoret  |
|  | 129,8 | Kipkelion (ca. 160 m) |
|  | 104,0 | Ekvator |
|  | 68,3 | Mau Summit, strekningens høyeste punkt | 2 545 moh. |
|  | 56,7 | Molo  |
|  | 32,7 | Rongai  |
|  |  | til Solai (1926-1983) |
|  | 

|  |
| --- |
| 0,0 |
| 188,1 |

 |  |
|  | 181,1 | Nakuru  |
|  | 140,7 | Gilgil  |
|  |  | til Nyahururu (1929-1999) |
|  | 30,6 | Kikuyu  |
|  | 

|  |
| --- |
| 0,0 |
| 530,3 |

 | Nairobi  |
|  |  | til Ruiru og Meru (1913) |
|  |  | Jomo Kenyatta internasjonale lufthavn  |
|  | 500,7 | Athi River  |
|  | 478,3 | Stony Athi  |
|  |  | fra Magadi (1915) |
|  | 456,6 | Konza  |
|  |  | fra Kibri (1947, privat) |
|  | 315,0 | Kibwezi  |
|  |  | fra Moshi og Arusha i Tanzania (1916) |
|  | 164,4 | Voi  |
|  | 38,8 | Mariakani  |
|  |  | til Kipevu containerhavn |
|  | 0,0 | Mombasa  |

Referanser
----------

1. ↑  Rift Valley Railways - Commuter Arkivert 27. mars 2015 hos Wayback Machine.
2. ↑  Rift Valley Railways - Freight Services Arkivert 17. desember 2014 hos Wayback Machine.
3. ↑  Tabu Butagira (Kampala): *Kenya: Railway Suspends Goods Shipment to Uganda*, fra 21. januar 2008 (engl.)

Eksterne lenker
---------------

* (en) Uganda Railway – kategori av bilder, video eller lyd på Commons Rediger på Wikidata
* History of the Uganda Railway

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BBC Things
 |
**De orientalsk-ortodokse kirker** er i Norge representert med menigheter av flere av kommunionens delkirker.

Den eritreisk-ortodokse kirke
-----------------------------

Det eritreisk-ortodokse bispedømmet med ansvar for Norge er Europa bispedømme med sete i London. Det fins menigheter i Bergen, Kristiansand (*Amanuel*), Oslo og Stavanger.

Den etiopisk-ortodokse kirke
----------------------------

Det etiopisk-ortodokse bispedømmet med ansvar for Norge er Nord- og Vest-Europa bispedømme med sete i Stockholm. Det fins menigheter i Bergen (*St. Michael*), Kristiansand (*St. Maria*), Oslo (Lidetal le-mariam /St Maria/) og (*St. Gabriel og Abune Tekle Haymanot*), Stavanger (*Medhanealem*), Tromsø (*Medhanealem*) og Trondheim.

Den indisk-ortodokse kirke
--------------------------

Det indisk-ortodokse bispedømmet med ansvar for Norge er Europa og Afrika bispedømme med sete i London. Ingen menigheter er registrert i Norge.

Den koptisk-ortodokse kirke
---------------------------

Det koptisk-ortodokse bispedømmet med ansvar for Norge er Stockholm og hele Norden bispedømme. Ingen menigheter er registrert i Norge.

Den syrisk-ortodokse kirke
--------------------------

Det syrisk-ortodokse bispedømmet med ansvar for Norge er Norden erkebispedømme med sete i Södertälje. Ingen menigheter er registrert i Norge.

Eksterne lenker
---------------

* Den etiopisk-ortodokse tewahedo-kirke i Norge
Nyiragongo
Fjellene Nyiragongo og Nyamuragira; datakonstruert bilde på bakgrunn av flere satellittbilder.
**Nyiragongo** er en aktiv vulkan i Den demokratiske republikken Kongo (tidligere Zaire). Det befinner seg i Virunga nasjonalpark 20 km nord for Kivusjøen i Riftdalen.

Fjellet er en stratovulkan og måler 3470 moh. Nyiragongo er kjent for å ha en lavasjø som er stort sett permanent. 

I 1977 hadde denne kratersjøen steget høyt og toppen av vulkanen raste sammen, noe som førte til en kraftig strøm av lava. Dette førte til store ødeleggelser og flere mennesker omkom.

Vulkanen hadde et kraftig utbrudd i januar 2002. En 200-1000 meter bred lavastrøm nådde provinshovedstaden Goma, dekket den nordlige delen av byens internasjonale flyplass, og rant ut i Kivusjøen. 400.000 mennesker var blitt evakuert. Likevel omkom 45 personer av kvelning eller ved at bygninger raste sammen. 4.500 bygninger ble ødelagt.

Etter utbruddet var det flere større jordskjelv i omtrent tre måneder, noe som førte til skader på bygninger.

Nabofjellet Nyamuragira hadde utbrudd seks måneder senere. Nyiragongo er fortsatt aktiv, med en ny lavasjø dannet i krateret.

Referanser
----------

1. ↑  Satellittbilde med sammenligning av området i 2001 og 2003[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** LCCN **·** SUDOC **·** NKC **·** GeoNames
 |
**Nykan naturreservat** er et naturreservat og ramsarområde i øygruppen og kommunen Røst i Lofoten, Nordland. 

Naturreservatet består av de tre fuglefjellene Ellevsnyken, Trenyken og Hernyken, samt noen mindre holmer og skjær i tilknytning til disse øyene. Naturreservatet har et areal på 1 055 daa, hvorav 574 daa er sjøareal og vernet for å ivareta de viktigste hekkeplassene for sjøfugler.

Nykan naturreservat ligger innenfor Røstøyan landskapsvernområde, som blant annet også omfatter de to større fuglefjellene Vedøy og Storfjellet. Sammen med de to store fuglefjellene utgjør Nykan naturreservat den mest betydningsfulle hekkeplassen for lunder i Norge. På Hernyken ligger det også en moderne feltstasjon som forskere bruker for å studere sjøfuglene i området.

Både naturreservatet og landskapsvernområdet ble opprinnelig vernet i 2002, og begge fikk ramsarstatus i medhold av Ramsarkonvensjonen fra 2011.

Referanser
----------

1. 1 2  Miljøverndepartementet (2002-1454) Forskrift om Nykan naturreservat. Miljøverndepartementet, FOR-2002-12-06-1454.
2. ↑  Miljøverndepartementet (2002-1455) Forskrift om Røstøyan landskapsvernområde. Miljøverndepartementet, FOR-2002-12-06-1455.
3. ↑  Fylkesmannen i Nordland (2016) Forvaltningsplan for Røstøyan landskapsvernområde og Nykan naturreservat, Røst. Rapport Nr. 3/2016. Miljøvernavdelinga, Fylkesmannen i Nordland, 18.08.16. ISBN 978-82-92558-69-0

Eksterne lenker
---------------

* Miljøstatus: Nykan naturreservat og Røstøyan landskapsvernområde

|  |  |
| --- | --- |
| Oppslagsverk/autoritetsdata | Naturbase
 |
**Reinhold Johan de la Barre** (født på 1660-tallet i Livland (nåværende Estland og Latvia), død 1724) var en svensk offiser. Han var sønn av Anton de la Barre og Chatarina von Yxkull-Gyllenband. Han var vollontär (frivillig) ved livgarden til fots i 1684. Mellom 1690 og 1700 var han i fransk tjeneste, hvor han først var i Qvadts og senere i Königsmarcks regiment ("Royal allemand").

Hans grader:

* 1702: Sekondløytnant.
* 1703: Major.
* 1710: Oberst.
* 1713: Generalmajor.
* 1717: Generalløytnant.

De la Barre gjorde tjeneste i Finland under Carl Gustaf Armfeldt. Han ledet kavaleriet under slaget ved Storkyro i 1714, og ble i samtiden og senere kraftig kritisert for å ha vist feighet. Dette satte han seg kraftig i mot, og ble forsvart av Armfeldt. Sammen med Armfeldt var han ansvarlig for angrepet mot Trondheim i 1718. Da svenskene trengte over Nidelven ved Leirfossen, satte de la Barre etter det norske kavaleriet under generalmajor Peter Nicolay Motzfeldt, og jaget denne til Dovre. Denne delen av felttoget ble kjent som en djerv og spennende jakt, og mange historier og sagn har siden blitt knyttet opp til det. 

Da Motzfeldt kom over Dovre, brente han fjellstuene etter seg, og de la Barre kunne da ikke følge etter. De la Barre gikk derfor ned til Kvikne og herjet kopperverket der. Deretter gikk han nordover igjen til Røros, og fikk her også tak på kopperreservene. Her tilbrakte det svenske kavaleriet julen, hvorpå han trakk seg videre nordover til Haltdalen, hvor Armfeldt nå befant seg. Her fikk de beskjeden om at Karl XII hadde falt ved Fredriksten festning i Halden en måned tidligere, og de måtte da trekke seg tilbake til Sverige over Tydal og til den svenske bygda Handöl. Denne siste etappen har senere blitt referert som Karolinernes dødsmarsj. 

Etter tilbakekomsten til Sverige var han og Armfeldt blant de seks som bar æresbaldakinen over dronning Ulrika Eleonora under dennes kroning. Han ledet så troppene rundt Bottenviken på tilbaketoget til Finland, og ble etter Armfeldt øverstkommanderende for troppene der.

Referanser
----------

1. ↑   The National Biography of Finland, Kansallisbiografia-ID 2307, besøkt 9. oktober 2017[Hentet fra Wikidata]
2. ↑   Svenskt biografiskt lexikon, «Reinhold Johan de la Barre», Svensk biografisk leksikon-ID 17362[Hentet fra Wikidata]

  


|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Geni
 |
**Per Anders Nordengen** (født 14. april 1953) er en norsk prest, forfatter og foredragsholder. Han er sønn av tidligere ordfører i Oslo, Albert Nordengen. 

Nordengen ble utdannet teolog, cand.theol. i 1979. og har arbeidet i flere år som prest. Fra 1985 til 1987 var han misjonsprest i en farget menighet i Sør-Afrika. Han kom dermed tett på virkningene av apartheidstyret. Han var kapellan på Nordstrand fra 1990 til 1997. 

Han har siden gitt ut tre bøker. I 2004 gav han ut boken *Når forandring ikke fryder*. I 2007 fulgte han opp med boken *Livsglede i livsalvoret* og i 2010 ble *Alt har sin tid* utgitt.

På midten av 1990-tallet var han sentral TV 2s uformelle livssynsprogram *Nåde den som tror*.

Bibliografi
-----------

* 2010: *Alt har sin tid* Skagerrak forlag ISBN 8292284443
* 2007: *Når forandring ikke fryder : om å bevare livsgleden i endring og livskrise* Skagerrak forlag ISBN 9788292284063
* 2004: *Livsglede i livsalvoret : smakebiter på begeistring og tro på at det nytter* Skagerrak forlag ISBN 9788292284209

Referanser
----------

1. 1 2 3  
«Listen inneholder treff på 'Per Anders Nordengen'». bokkilden.no.

Eksterne lenker
---------------

* Egenpresentasjon

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |
Truger
**Truger** (av norrønt *þrjúgr*) er et fottøy som spennes på føttene og som brukes til å ferdes på dyp snø. Truger lages med en stor bæreflate slik at brukeren kan gå oppe på snøflaten i stedet for å bryte gjennom den for hvert skritt. 

Tidligere ble det også laget truger for hester, både i tre og metall.

Historie/utvikling
------------------

Truger eller trugelignende utstyr har blitt brukt like lenge som ski for å kunne bevege seg i snø. Til å begynne med var trugene kun en flat plate, gjerne med den klassiske tennisracketformen som man kan se i Donald Duck-historier. Materialene var da gjerne tau spent i kryss og tvers på i treramme. Festemekanismene besto gjerne av lær-remmer. Etter hvert har de utviklet seg til det mer moderne har det kommet inn et ledd slik at foten kan bevege seg i en mer naturlig bevegelse. Materialene er idag gjerne en aluminiumsramme med forskjellige syntetiske materialer i. Det er idag stor variasjon på festemekanismene, men de består i hovedsak av forskjellige remmer og gummistrikker.

Bruk/pris
---------

Truger er blitt mer vanlig de siste årene, mye på grunn av snowboardets popularitet. De benyttes gjerne på toppturer, der man går på truger opp, og står på snøbrettet ned. 

Et par truger kan koste alt fra 500 kroner og opp til flere tusen.

Konkurranser
------------

Det arrangeres også konkurranser i trugeløping:

* Verdensmesterskapet i trugeløping
* Trugeløping er en deløvelse i vintertriatlon
* Trugeløping er en øvelse i Special Olympics og Arctic Winter Games

Eksterne lenker
---------------

* (en) Snowshoes – kategori av bilder, video eller lyd på Commons Rediger på Wikidata

* (en) Snowshoe – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Encyclopædia Britannica **·** Canadian Encyclopedia **·** GND **·** NKC
 |